კან დონ ვონი

კან დონ ვონი (დ. 18 იანვარი, 1981) — სამხრეთ კორეელი მსახიობი. კარიერა დაიწყო როგორც მოდელმა და პოპულარობა მოიპოვა ფილმით „მგლების ცდუნება“ (2004).
შემდგომში იგი ცნობილი გახდა ისეთი ფილმებით, როგორებიცაა: „ჩვენი ბედნიერი დრო“ (2006), „ჯეონ ვუ-ჩი: დაოსელი ჯადოქარი“ (2009), „საიდუმლო ხელახალი გაერთიანება“ (2010), „კუნდო:საშიში ხანა“ (2014), „შავი მღვდლები“ (2015), „ცუდი პროკურორი“ (2016), „ოსტატი“(2016) და „ნახევარკუნძული“ (2020).

ადრეული ცხოვრება და განათლება
კან დონ ვონი დაიბადა 1981 წლის 18 იანვარს პუსან-ში და გაიზარდა ჩანვონ-ში. მისი მამა, კან ჩეოლ ვუ, იყო ინჟინერი და მოგვიანებით გახდა კომპანია მძიმე ინდუსტრიის ვიცე-პრეზიდენტი.კანის ოჯახი გარკვეულ პერიოდებში ფინანსურ სირთულეებს განიცდიდა, რის გამოც მან უნივერსიტეტში სწავლისას სწავლის საფასურის გადასახდელად ნახევარ განაკვეთზე მუშაობა დაიწყო. მაღალი აკადემიური შესაძლებლობებით ( 137) გამორჩეულმა კანმა დაამთავრა ჰანუანის უნივერსიტეტი (ანსანის კამპუსი) მექანიკური ინჟინერიის სპეციალობით.

კარიერა
2000-2004: დასაწყისი
2000 წელს, როდესაც კანი უნივერსიტეტის პირველკურსელი სტუდენტი იყო, იგი ქუჩაში შენიშნა სამოდელო სააგენტოს წარმომადგენელმა. ასე დაიწყო მისი მოდელის კარიერა და მან პარიზში -- კოლექციების ჩვენებებში მიიღო მონაწილეობა ისეთი ბრენდებისთვის, როგორიცაა , გუჩი და ბოსი, ასევე კორეის ადგილობრივი ბრენდების ჩვენებებში.

მას შემდეგ, რაც იგი გადაიღეს მუსიკალურ ვიდეოში, კანმა დაიწყო მსახიობობის შესწავლა, რამაც მისი კარიერის მიმართულება შეცვალა. 2003 წელს მან ტელევიზიაში დებიუტი შეასრულა — სერიალში „ქვეყნის პრინცესა“ (ასევე ცნობილი როგორც „მხიარული ველური გოგონა“), სადაც რეგიონული დიალექტის მქონე ექიმი განასახიერა, და სერიალში „სულ რაღაც 1%“, სადაც ჩებოლის შვილის როლი შეასრულა. 2004 წელს მან გადაიღო თავისი პირველი ფილმი რომანტიული კომედია „ძალიან ლამაზი ტყუილისთვის“, რომელმაც საშუალო წარმატება მოიპოვა.

2005–2010: კარიერული წინსვლა და მეინსტრიმული წარმატება
კან დონ ვონის პირველი დიდი გარდატეხა იყო ფილმში „მგლების ცდუნება“ შესრულებული როლი, რომელიც ეფუძნებოდა გუიონის თინეიჯერულ ინტერნეტ-რომანს. ამის შემდეგ მისი პოპულარობა მნიშვნელოვნად გაიზარდა და გავრცელდა სხვა აზიურ ქვეყნებშიც, განსაკუთრებით იაპონიაში. შემდეგ იგი მცირე ხნით დაბრუნდა ტელევიზიაში ანტიგმირის როლით სერიალში „მაგია", თუმცა სერიალს დაბალი რეიტინგი ჰქონდა.

შემდეგ მან ითამაშა სიკვდილის განაჩენის მოლოდინში მყოფი პატიმარი ფილმში „ჩვენი ბედნიერი დრო“, და ბოროტმოქმედი ფილმში „მკვლელის ხმა.“ მისი თანამშრომლობა რეჟისორ ლი მიუნ სეს-თან ფილმებში „დუელანტი“ და „“ კიდევ უფრო განამტკიცა მისი სტატუსი, როგორც კორეული კინოს ერთ-ერთი წამყვანი ახალგაზრდა მსახიობის, და მოუტანა კრიტიკოსთა აღიარება მისი სტილისა და მრავალფეროვანი როლების არჩევის გამო.

კანმა აღნიშნა, რომ გადაწყვიტა მთავარი, ოდნავ ცელქი პერსონაჟის როლი ეთამაშა ფილმში „ჯეონ ვუ-ჩი:დაოსელი ჯადოქარი“, მას სურდა,რომ მხიარულ ფილმზე ემუშავა,რადგან ადრე სერიოზულ პროექტებზე მუშაობით ემოციურად გადაიღალა.რეჟისორ ჩვე დონ-ჰუნ-ის ეს ფილმი გახდა დიდი ჰიტი და ზამთრის სეზონზე 6 მილიონზე მეტი ბილეთი გაიყიდა, მიუხედავად იმისა, რომ კინოთეატრებში გამოვიდა ავატარი-ს პრემიერიდან მხოლოდ ერთი კვირის შემდეგ.
2010 წელს იგი ითამაშა ვეტერან მსახიობთან სონ კანჰოსთან ერთად ჯაშუშურ ფილმში „საიდუმლო ხელახალი გაერთიანება“, რომელიც იმ წლის ერთ-ერთ ყველაზე წარმატებულ კორეულ ფილმად იქცა და 5 მილიონზე მეტი ბილეთი გაიყიდა. შემდეგ იგი მონაწილეობდა პუსანში გადაღებულ ანთოლოგიურ ფილმში „კამელია“, სადაც ითამაშა მოკლემეტრაჟიან ნაწილში. მისი ბოლო პროექტი სამხედრო სამსახურში წასვლამდე იყო ფსიქოლოგიური თრილერი „მონადირეები“.

2010-2012: სამხედრო სამსახური
კან დონ ვონი სავალდებულო სამხედრო სამსახურში ჩაირიცხა 2010 წლის 18 ნოემბერს და გაიარა ოთხკვირიანი საწყისი სამხედრო მომზადება ნონსანის სამხედრო ბანაკში, სამხრეთ ჩუნჩვეონის პროვინცია-ში.
ამის შემდეგ მან გააგრძელა სამსახური არასაბრძოლო ფორმატში, როგორც საჯარო სამსახურის თანამშრომელმა სეულის საზოგადოებრივი ჯანმრთელობისა და გარემოს დაცვის საქალაქო კვლევითი ინსტიტუტში.
სამხედრო სამსახური დაასრულა 2012 წლის 12 ნოემბერს. გათავისუფლების დღეს მისმა სააგენტომ გაავრცელა სამწუთიანი ვიდეო იუთუბ-ზე, სახელწოდებით „კან დონ ვონის დღე“, სადაც ის სეულის სხვადასხვა ლოკაციაშია ნაჩვენები.

2013–დღემდე: დაბრუნება სამსახიობო კარიერაში
2013 წელს კან დონ ვონი გამოჩნდა 30-წუთიან ჯაშუშურ თრილერში , რომლის რეჟისორი იყო კიმ ჯი ვუნი.

2014 წელს იგი დიდ ეკრანზე დაბრუნდა უნ ჯონ ბინი-ს ისტორიულ ექშენ ფილმში „კუნდო:საშიში ხანა“, სადაც ითამაშა არალეგიტიმური არისტოკრატის შვილი, რომელიც ცდილობს მე-19 საუკუნის ჯოსონის ეპოქაში „რობინ ჰუდის“ მსგავსი ბანდის განადგურებას. შემდეგ მან ითამაშა „ჩემი ბრწყინვალე ცხოვრება“-ში, რეჟისორი ი ჯიუონ რომელიც დაფუძნებულია კიმ აე რანი-ს ბესტსელერზე.

2015 წელს კანმა კვლავ იმუშავა კოლეგასთან კიმ იუნ სოკთან ფილმში „შავი მღვდლები“.

2016 წელს მან ითამაშა ახალგაზრდა თაღლითი ფილმში „ცუდი პროკურორი“,რომელიც გახდა იმ წლის ერთ-ერთი ყველაზე შემოსავლიანი კორეული ფილმი. იმავე წელს იგი გამოჩნდა ასევე „გაუჩინარების დრო: ბიჭი, რომელიც დაბრუნდა“ და „ოსტატ“-ში, სადაც ითამაშა ლი ბიუნ ჰუნ-თან და კიმ ვუ ბინ-თან ერთად.

2017 წელს მან მცირე როლი შეასრულა ისტორიულ ფილმში „1987: როცა ის დღე დადგება“.

2018 წელს კანმა ითამაშა თრილერში „ოქროს სიზმარი“, ხოლო შემდეგ მონაწილეობა მიიღო სამეცნიერო ფანტასტიკის ფილმში „ილანგი: მგლების ბრიგადა“, რომელიც დაფუძნებულია იაპონურ ანიმაციაზე.

2020 წელს მან ითამაშა „პენინსულა“-ში — ფილმი, რომელიც არის „მატარებელი ბუსანში“-ს გაგრძელება. შემდეგ იგი გამოჩნდა რეჟისორ ჰიროკაზუ კორე-ედა-ს ფილმში „ბროკერი“, რომელიც მონაწილეობდა კანის კინოფესტივალი-ს მთავარ კონკურსში.

2023 წელს მან შექმნა საკუთარი სააგენტო, სტუდიო ჯგუფი, მას შემდეგ რაც დატოვა .

2024 წელს იგი მიიწვიეს კინემატოგრაფიული ხელოვნებისა და მეცნიერების აკადემია-ის წევრად. იმავე წელს გამოვიდა ისტორიული ფილმი „აჯანყება“, რომელიც ასევე აჩვენეს პუსანის საერთაშორისო კინოფესტივალზე-ზე და შემდეგ გავრცელდა ნეთფლიქს-ზე. ამავე პერიოდში მან შექმნა საკუთარი მოდის ბრენდი .

2025 წელს გამოვიდა მისი დრამა „პოლარული ვარსკვლავი“ დისნეი+-სა და ჰულუ-ზე, სადაც იგი თამაშობს ბაეკ სან-ჰოს როლს და პარტნიორობს ჯუნ ჯი ჰიუნთან.